બીજી તરફ બંગલો નંબર 159માં રહેતા પ્રતિમા જોષી કહે છે કે મારા ઘર પાસે કૂતરાને ભેગા કરીને બિસ્કીટ ખવડાવવા આવતા હોવાથી કૂતરા મારા ઘર પાસે એકઠા થઇ જતા મારા દીકરાના ઘરની બહાર નીકળવવાનું બંધ થઇ ગયુ છે. અને એક વાર ખત્રીએ ધમકી પણ આપી હતી. જ્યારે ડો. શીલ્પા કહે છે કે મારી દીકરી ભવ્યા પાછળ કૂતરા દોડ્યા હતા. જેથી તેને સામાન્ય ઇજા થઇ હતી. હવે મારી દીકરી ધરની બહાર નીકળી શકતી નથી. આ અંગે ચાંગોદર પોલીસ સ્ટેશનના પીએસઆઇ જે વી રાઠોડ કહે છે કે આ મામલો સોસાયટીનો ખાનગી મામલો છે અને કૂતરાને જમવાનું આપવુ તે ગુનો નથી જેથી અમે કાર્યવાહી નથી કરી શકતા પણ આ મામલાનો જલ્દીથી ઉકેલ આવે તે માટે અમે પ્રયત્ન કરીએ છીએ.